ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
১৪ জন বিজ্ঞানীকে ২০১৮-১৯-এর জন্য স্বর্ণ জয়ন্তী ফেলোশিপে পুরস্কৃত করা হল
নয়াদিল্লি, ২ জানুয়ারি, ২০২০
বিভিন্ন বিষয়ে গবেষণায় প্রভাব ফেলতে পারে এই রকম উদ্ভাবনী গবেষণার ভাবনাসমৃদ্ধ প্রকল্পের সঙ্গে যুক্ত ১৪ জন বিজ্ঞানীকে স্বর্ণ জয়ন্তী ফেলোশিপে ভূষিত করা হল। ত্রিস্তরীয় কঠিন প্রক্রিয়ার মাধ্যমে এই বিজ্ঞানীদের পুরস্কারের জন্য বেছে নেওয়া হয়েছে। তাঁরা তাঁদের গবেষণা চালিয়ে যাওয়ার জন্য পূর্ণ স্বাধীনতা পাবেন।
স্বাধীনতার ৫০ বছর পূর্তি উপলক্ষে ভারত সরকার স্বর্ণ জয়ন্তী ফেলোশিপ কর্মসূচি শুরু করে। এই কর্মসূচিতে মেধাবী যুবা বিজ্ঞানীদের বেছে নেওয়া হয়, তাঁদের দেওয়া হয় প্রয়োজনীয় সাহায্য ও সহযোগিতা যাতে তাঁরা বিজ্ঞান ও প্রযুক্তির সামনের সারির মৌলিক গবেষণা চালিয়ে যেতে পারেন।
পুরস্কৃত বিজ্ঞানীদের সহায়তা দেয় বিজ্ঞান ও প্রযুক্তি দপ্তর। এতে গবেষণার জন্য সব ধরনের সুযোগ দেওয়া হয়; প্রতি মাসে ফেলোশিপ ভাতা হিসেবে দেওয়া হয় ২৫ হাজার টাকা। এছাড়াও, মাহিনা ব্যতীত পাঁচ বছরের জন্য ৫ লক্ষ টাকা গবেষণা সংক্রান্ত অনুদান দেওয়া হয়। ৪৪৩ জন আবেদনকারীর মধ্যে এবারে চূড়ান্ত পর্যায়ে ১৪ জন বিজ্ঞানীকে বেছে নেওয়া হয়েছে।
CG/AP/DM
(Visitor Counter : 122
প্রধানমন্ত্রীরদপ্তর
প্রধানমন্ত্রী দান্তেওয়াড়ায় ছত্তিশগড় পুলিশের ওপর আক্রমনের নিন্দা করেছেন
নয়াদিল্লি, ২৬ এপ্রিল, ২০২৩
প্রধানমন্ত্রী শ্রী নরেন্দ্র মোদী ছত্তিশগড়ের দান্তেওয়াড়ায় ছত্তিশগড় পুলিশের ওপর হামলার নিন্দা করেছেন। শ্রী মোদী এই আক্রমণে যাঁরা প্রাণ হারিয়েছেন সেইসব সাহসী পুলিশ কর্মীদের প্রতি শ্রদ্ধার্ঘ নিবেদন করেছেন।
প্রধানমন্ত্রী ট্যুইট করে বলেছেন;
“দান্তেওয়াড়ায় ছত্তিশগড় পুলিশের ওপর হামলার কড়া নিন্দা করছি। ওই হামলায় নিহত সাহসী পুলিশ কর্মীদের প্রতি আমার শ্রদ্ধা নিবেদন করছি। তাঁদের আত্মত্যাগ চিরকাল মনে থাকবে। শোকসন্তপ্ত পরিবারকে আমার সমবেদনা।”
PG/AP/NS
(
প্রধানমন্ত্রীরদপ্তর
ভারতকে আত্মনির্ভর করে তোলার ক্ষেত্রে নতুন উদ্য়োগগুলি গুরুত্বপূর্ণ ভূমিকা পালন করছে : প্রধানমন্ত্রী নরেন্দ্র মোদী
নতুন দিল্লি, ১৬ই জানুয়ারী, ২০২১
প্রধানমন্ত্রী শ্রী নরেন্দ্র মোদী, করোনা সঙ্কটের সময়ে ভারতের নতুন উদ্যোগগুলির অবদানের প্রশংসা করেছেন। তিনি “প্রারম্ভ : স্টার্টআপ ইন্ডিয়া ইন্টারন্যাশনাল সামিট” – এ ভিডিও কনফারেন্সের মাধ্যমে শনিবার বক্তব্য রাখেন।
এই অনুষ্ঠানে প্রধানমন্ত্রী বলেছেন, দেশের ৪৫ শতাংশ নতুন উদ্যোগগুলি দ্বিতীয় এবং তৃতীয় স্তরের শহরে গড়ে উঠেছে। এগুলি স্থানীয় পণ্যের ব্র্যান্ড অ্যাম্বাস্যাডার হিসেবে কাজ করছে। প্রত্যেকটি রাজ্য স্থানীয় সম্ভাবনার কথা বিবেচনা করে এই সব স্টার্টআপ বা নতুন উদ্যোগগুলিকে সাহায্য করছে। দেশের ৮০ শতাংশ জেলাই এখন স্টার্টআপ ইন্ডিয়া মিশনের আওতাভুক্ত। প্রধানমন্ত্রী কৃষি ও খাদ্য ক্ষেত্রে নতুন নতুন সম্ভাবনার কথা উল্লেখ করে বলেছেন, মানুষ এখন খাদ্যাভ্যাসের বিষয়ে সচেতন হয়ে উঠেছে। ভারত, এই ক্ষেত্রগুলির বিকাশের জন্য বিশেষ গুরুত্ব দেওয়ায় ১ লক্ষ কোটি টাকার একটি কৃষি পরিকাঠামো তহবিল গড়ে তোলা হয়েছে। এই নতুন ব্যবস্থাগুলির ফলে স্টার্টআপ সংস্থাগুলি কৃষকদের সঙ্গে জোট বাঁধছে এবং ক্ষেত থেকে খাবার টেবিলে সহজে উন্নত মানের খাদ্য সামগ্রী পৌঁছে দেবার ক্ষেত্রে গুরুত্বপূর্ণ ভূমিকা পালন করছে।
প্রধানমন্ত্রী, করোনা সঙ্কটের সময় নতুন উদ্যোগগুলির আত্মনির্ভরতার ক্ষেত্রে অবদানের কথা উল্লেখ করেছেন। স্যানিটাইজার, পিপিই কিট সহ সরবরাহ শৃঙ্খলে এই সব স্টার্টআপ সংস্থা গুরুত্বপূর্ণ ভূমিকা পালন করেছে। গ্রাহকের দরজায় মুদিখানার জিনিস ও ওষুধ পৌঁছে দেওয়া, সামনের সারিতে থাকা কর্মীদের পরিবহণের ব্যবস্থা করা এবং অনলাইনে লেখাপড়ার সরঞ্জাম পাঠানোর ক্ষেত্রে এই সংস্থাগুলি অসামান্য ভূমিকা পালন করেছে। প্রধানমন্ত্রী, সঙ্কটের মধ্যেও সুযোগ খোঁজা এবং বিপর্যয়ের সময়েও আত্মপ্রত্যয় বজায় রাখার জন্য স্টার্টআপ সংস্থাগুলির মানসিকতার প্রশংসা করেছেন।
স্বাস্থ্যওপরিবারকল্যাণমন্ত্রক
করোনায় ভারতে মৃত্যু হার ধারাবাহিকভাবে কমছে এবং এই হার ২.২৮ শতাংশ
সুস্থতার সংখ্যা ৯ লক্ষের বেশি
পরপর চারদিন দৈনিক ৩০ হাজারের বেশি রোগী সুস্থ হয়েছেন
নয়াদিল্লি, ২৭ জুলাই, ২০২০
ব্যাপক হারে নমুনা পরীক্ষা এবং হাসপাতালে ভর্তি রোগীদের উপযুক্ত চিকিৎসা পরিষেবা প্রদানের মাধ্যমে আক্রান্তদের আগাম চিহ্নিতকরণ তথা আইসোলেশন কৌশল গ্রহণ করে কেন্দ্র ও রাজ্য সরকারগুলির নিরন্তর প্রচেষ্টার ফলে দেশে করোনায় মৃত্যু হার ধারাবাহিকভাবে কমছে। সংক্রমিত এলাকাগুলিতে বিশেষ কৌশল গ্রহণ, ব্যাপক হারে নমুনা পরীক্ষা এবং আদর্শ চিকিৎসা পদ্ধতি অনুসরণ করে মৃত্যু হার দৈনিক কমে আসছে। ভারতে মৃত্যু হার কমে বর্তমানে দাঁড়িয়েছে ২.২৮ শতাংশ। বিশ্বের অন্যান্য দেশের তুলনায় ভারতে মৃত্যু হার অনেক কম।
দেশে পরপর চারদিন দৈনিক ভিত্তিতে ৩০ হাজারের বেশি মানুষ সুস্থ হয়েছেন। গত ২৪ ঘন্টায় সুস্থ হয়েছেন ৩১,৯৯১ জন। এর ফলে, সুস্থতার সংখ্যা ৯ লক্ষ ছাড়িয়ে বর্তমানে ৯ লক্ষ ৭০ হাজার ৫৬৭ হয়েছে। সুস্থতার হার বেড়ে হয়েছে ৬৪ শতাংশ।
মৃত্যু হার ক্রমশ হ্রাস পাওয়ায় এবং অধিক সংখ্যায় সুস্থতার ফলে সুস্থতার সংখ্যা আক্রান্তের সংখ্যার  তুলনায় আজ পর্যন্ত বেড়ে হয়েছে ৪ লক্ষ ৩২ হাজার ৪৫৩। হাসপাতাল ও হোম আইসোলেশনে থাকা নিশ্চিতভাবে করোনায় আক্রান্ত সমস্ত রোগীকে চিকিৎসা পরিষেবা দেওয়া হচ্ছে।
কোভিড-১৯-এর বিষয়ে প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিতভাবে https://www.mohfw.gov.in/ এবং @MoHFW_INDIA – এই ওয়েবসাইটে নজর রাখুন। টেকনিক্যাল বিষয়ে অনুসন্ধানের জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva – এখানে যোগাযোগ করুন।
কোভিড-১৯ সংক্রান্ত যে কোন বিষয়ে জানার জন্য স্বাস্থ্য ও পরিবারকল্যাণ মন্ত্রকের হেল্পলাইন নম্বর : +91-11-23978046 অথবা 1075  নম্বরে যোগাযোগ করুন। কোভিড-১৯ সংক্রান্ত রাজ্য / কেন্দ্রশাসিত অঞ্চলগুলির হেল্পলাইন নম্বরের তালিকা নিচের লিঙ্কে দেওয়া রয়েছে - https://www.mohfw.gov.in/pdf/coronavirushelplinenumber.pdf।
(CG/BD/DM
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৩৩ কোটি ৮৮ লক্ষ ছাড়িয়েছে
দেশে গত ২৪ ঘণ্টায় প্রায় ৬৭ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩৭ শতাংশ, ২০২০-র মার্চ থেকে সর্বোচ্চ
দেশে গত ২৪ ঘণ্টায় নতুন করে আক্রান্তের সংখ্যা ৫ হাজার ৭৮৪
দেশে সুস্পষ্টভাবে করোনায় আক্রান্তের সংখ্যা ৮৮ হাজার ৯৩৩, যা ৫৬৩ দিনে সর্বনিম্ন
সাপ্তাহিক-ভিত্তিতে আক্রান্তের হার ০.৬৮ শতাংশ, যা গত ৩০ দিন ১ শতাংশের নীচে
নয়াদিল্লি, ১৪ ডিসেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৬৬ লক্ষ ৯৮ হাজার ৬০১। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৩৩ কোটি ৮৮ লক্ষ ১২ হাজার ৫৭৭।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮৫,৭১৬
৯৬,০৭,৩১৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৮৩,১৭৫
১,৬৭,০৫,১৬৬
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৭,৯৯,৭৫,১৭৮
২৭,৩৯,৫১,৭১২
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৮,৯৯,৫৯,০০৩
১৩,৪৫,৪০,০৬৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,৮৭,৫১,৪৩০
৮,৬৫,৫৩,৮১৮
|
|
মোট
|
|
|
|
১,৩৩,৮৮,১২,৫৭৭
দেশে গত ২৪ ঘণ্টায় সুস্থ হয়েছেন ৭ হাজার ৯৯৫ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৪১ লক্ষ ৩৮ হাজার ৭৬৩।
জাতীয় স্তরে সুস্থতার হার বর্তমানে ৯৮.৩৭ শতাংশ, যা ২০২০’র মার্চ থেকে সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৪৭ দিন দৈনিক আক্রান্তের সংখ্যা ১৫ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ৫ হাজার ৭৮৪ জন, ৫৭১ দিনে সর্বনিম্ন।
দেশে সুস্পষ্টভাবে করোনায় আক্রান্তের সংখ্যা বর্তমানে ৮৮ হাজার ৯৯৩ হয়েছে, যা ৫৬৩ দিনে সর্বনিম্ন এবং মোট আক্রান্তের ০.২৬ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ৯ লক্ষ ৫০ হাজার ৪৮২টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৫ কোটি ৭৬ লক্ষ ৬২ হাজার ৯৩৩।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৬৮ শতাংশ, যা গত ৩০ দিন ১ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৫৮ শতাংশ। দৈনিক-ভিত্তিতে আক্রান্তের হার গত ৭১ দিন ২ শতাংশের নীচে রয়েছে এবং গত ১০৬ দিন ৩ শতাংশের নীচে।
(CG/SS/SB
জাহাজচলাচলমন্ত্রক
উপকূলবর্তী সম্প্রদায়ের উন্নয়নের অধীনে সাগরমালা প্রকল্পে প্রভাবিত মৎস্যজীবীদের জন্য জীবিকার সহায়তা
নতুন দিল্লি, ১৯ জুলাই, ২০২১
উপকূলবর্তী সম্প্রদায়ের উন্নয়ন সাগরমালা কর্মসূচির গুরুত্বপূর্ণ উদ্দেশ্য । মৎস্যজীবী সম্প্রদায়ের কল্যাণের জন্য বন্দর, জাহাজ এবং জলপথ মন্ত্রক মৎস্য বন্দর প্রকল্পে মৎস্য, পশুপালন এবং দুগ্ধশিল্প মন্ত্রকের সঙ্গে যৌথ উদ্যোগে আংশিক আর্থিক সহায়তা দিচ্ছে । সাগরমালার অধীনে ২,৫৯৮ কোটি টাকার ২৮টি মৎস্য বন্দর প্রকল্প চিহ্নিত করা হয়েছে । বিভিন্ন সংস্থা এগুলি রূপায়ণ করবে । এরমধ্যে ১,৬৯৪ কোটি টাকার ১৭টি প্রকল্পে আংশিক আর্থিক সহায়তা দেওয়া হয়েছে সাগরমালার অধীনে । ৯টি প্রকল্পের কাজ সম্পূর্ণ হয়েছে ।
সংশ্লিষ্ট সংস্থাগুলি সকল সাগরমালা প্রকল্প রূপায়িত করছে এবং আর্থসামাজিক প্রভাবের এবং পরিবেশের সমীক্ষা করছে ।
দক্ষতা উন্নয়নের বিষয়ে ৯টি রাজ্য এবং ৩টি কেন্দ্রশাসিত অঞ্চলের ২১টি উপকূলবর্তী জেলায় দক্ষতা ঘাটতির সমীক্ষা সম্পূর্ণ হয়েছে । সংশ্লিষ্ট মন্ত্রক এবং সংশ্লিষ্ট রাজ্য সরকারগুলিকে জেলা ভিত্তিক কর্মপরিকল্পনা রূপায়ন করতে বলা হয়েছে । এর পাশাপাশি বন্দর, জাহাজ এবং জলপথ মন্ত্রক সাগরমালা –ডিডিইউ-জিকেওয়াই প্রথম ও দ্বিতীয় পর্যায়ের অধীনে দক্ষতা উন্নয়নে আর্থিক সাহায্য করছে উপকূলে বসবাসকারী মানুষের দক্ষতা বাড়াতে, যাতে তারা সামুদ্রিক মৎস্য শিল্পের প্রয়োজনীয়তা পূরণ করতে পারে এবং সাগরমালা প্রকল্পের অধীনে উপকূলবর্তী এলাকায় সার্বিক দীর্ঘস্থায়ী উন্নয়ন ঘটে ।
প্রধানমন্ত্রী মৎস্য সম্পদ যোজনার সঙ্গে মিলে বন্দর, জাহাজ এবং জলপথ মন্ত্রকের সাগরমালা কর্মসূচি মৎস্য বন্দর এবং মাছের আড়তের উন্নয়নের প্রকল্প রূপায়ণ করছে । পিএমএমএসওয়াই ২০২৪-২৫-এর মধ্যে মৎস্য শিল্প এবং সংশ্লিষ্ট কাজকর্মে ৫৫ লক্ষ কর্মসংস্থানের সুবিধা তৈরির পরিকল্পনা নিয়েছে । অভ্যন্তরীণ মৎস্য চাষ, রঙিন মাছের চাষ, ঠান্ডা জলের মাছের চাষ এবং চাষ পরবর্তী বিষয়ের উন্নয়ন, কোল্ড চেইন পরিকাঠামো, মৎস্য বিপণন ইত্যাদির মাধ্যমে এটি করা হবে ।
বন্দর, জাহাজ চলাচল এবং জলপথ মন্ত্রক, তৃতীয় পক্ষের মাধ্যমে তাদের আর্থিক সাহায্যপুষ্ট প্রকল্পের মূল্যায়ন করাচ্ছে । উপকূলবর্তী সম্প্রদায়ের উন্নয়ন প্রকল্প যার মধ্যে অন্তর্ভুক্ত ।
রাজ্য সভায় আজ লিখিত জবাবে এই তথ্য জানিয়েছেন দফতরের প্রতিমন্ত্রী শ্রী শান্তনু ঠাকুর ।
CG/AP/RAB
(Visitor Counter : 128
সামাজিকন্যায়ওক্ষমতায়নমন্ত্রক
পিছিয়ে পড়া শ্রেণীর ছাত্রছাত্রীদের অভিভাবকদের আয়ের সীমা
নয়াদিল্লি, ১৬ জুলাই, ২০১৯
পিছিয়ে পড়া শ্রেণীর জন্য চালু বিভিন্ন সরকারী প্রকল্পের আওতায় ছাত্রছাত্রীদের বৃত্তি প্রদানের জন্য তাদের অভিভাবকদের আয়ের সীমা ধার্য করেছে সরকার। মাধ্যমিকের পূর্ববর্তী স্তরে পিছিয়ে পড়া শ্রেণীর ছাত্রছাত্রীদের অভিভাবকদের আয় বার্ষিক আড়াই লক্ষ টাকা পর্যন্ত হলেই তারা বৃত্তির সুযোগ পাবে। উচ্চমাধ্যমিক স্তরে ছাত্রছাত্রীদের অভিভাবকদের আয়ের সীমা দেড় লক্ষ টাকা ধার্য হয়েছে। তবে জাতীয় পর্যায়ের বৃত্তির সুবিধা পেতে পিছিয়ে পড়া শ্রেণীর ছাত্রছাত্রীদের অভিভাবকদের আয়ের ওপর কোনও উর্দ্ধসীমা ধার্য করা হয়নি। ডঃ আম্বেদকর প্রাক-মাধ্যমিক ও মাধ্যমিক পরবর্তী বৃত্তি  ক্ষেত্রে আয়ের সীমা ২ লক্ষ টাকা এবং আর্থিকভাবে পিছিয়ে পড়া ছাত্রছাত্রীদের জন্য ডঃ আম্বেদকর মাধ্যমিক পরবর্তী বৃত্তির সুযোগ-সুবিধা অভিভাবকদের আয়ের সীমা ১ লক্ষ টাকার কম হলে পাওয়া যাবে।
সামাজিক ন্যায় ও ক্ষমতায়ণ মন্ত্রক বিভিন্ন সংশ্লিষ্ট পক্ষ ও মন্ত্রকের সঙ্গে আলাপ-আলোচনার ভিত্তিতে পিছিয়ে পড়া শ্রেণীর ছাত্রছাত্রীদের অভিভাবকদের আয়ের সীমা ধার্য করেছে।
আজ লোকসভায় এক প্রশ্নের লিখিত জবাবে এই তথ্য জানান কেন্দ্রীয় সামাজিক ন্যায় ও ক্ষমতায়ন প্রতিমন্ত্রী শ্রী কৃষণ পাল গুর্জর।
CG/SC/NS
(Visitor Counter : 97
পরিসংখ্যানএবংকর্মসূচিরূপায়ণমন্ত্রক
প্রথাগত কর্মসংস্থানের প্রেক্ষিতে ভারতে পেরোল সংক্রান্ত তথ্য
নতুনদিল্লি, ২৪শে ডিসেম্বর, ২০২০
পরিসংখ্যান এবং কর্মসূচী রূপায়ন মন্ত্রকের অধীনস্থ জাতীয় পরিসংখ্যান দপ্তর ২০১৭-র সেপ্টেম্বর থেকে ২০২০-র অক্টোবর পর্যন্ত দেশের কর্মসংস্থানের বিষয়ে একটি চিত্র তুলে ধরেছে। কিছু বিষয় বিবেচনা করে নির্দিষ্ট কয়েকটি সরকারি সংস্থা থেকে প্রাপ্ত প্রশাসনিক তথ্যর উপর ভিত্তি করে দপ্তর এই বিষয়ে একটি প্রেস নোট প্রকাশ করেছে। এই প্রেস নোটটি দেখতে চাইলে নীচের লিঙ্কটি ক্লিক করুন।
https://static.pib.gov.in/WriteReadData/userfiles/payroll - Copy 1.pdf
পরমাণুশক্তিদপ্তর
আন্তর্জাতিক জ্যোতির্বিজ্ঞান এবং জ্যোতির্পদার্থবিজ্ঞান অলিম্পিয়াডে ৩টি সোনা এবং ২টি রুপো জিতে তৃতীয় স্থান দখল করেছে
মুম্বাই, ২২ আগস্ট, ২০২২
জ্যোতির্বিজ্ঞান এবং জ্যোতির্পদার্থবিজ্ঞান পঞ্চদশ আন্তর্জাতিক অলিম্পিয়াডে  ভারত পদক তালিকায় তৃতীয় স্থান দখল করেছে। ছাত্ররা ৩টি সোনা এবং ২টি রুপো জেতায় ভারত সিঙ্গাপুরের সঙ্গে যৌথভাবে তৃতীয় স্থান দখল করে। ২০২২এ ১৪-২১ আগস্ট পর্যন্ত জর্জিয়ার কুটাইসিতে জ্যোতির্বিজ্ঞান এবং জ্যোতির্পদার্থবিজ্ঞানের পঞ্চদশ আন্তর্জাতিক অলিম্পিয়াড অনুষ্ঠিত হয়।
ব্যক্তিগত সাফল্য বিস্তারিত নিচে দেওয়া আছে
|
|
|
|
প্রতিযোগির নাম
|
|
পদক প্রাপ্তি
|
|
যে জায়গা থেকে
|
|
১
|
|
রাঘব গোয়েল
|
|
স্বর্ণ
|
|
চন্ডীগড়
|
|
২.
|
|
মহম্মদ সহিল আখতার
|
|
স্বর্ণ
|
|
কলকাতা
|
|
৩.
|
|
মেহুল বোর্ড
|
|
স্বর্ণ
|
|
হায়দ্রাবাদ
|
|
৪.
|
|
মলয় কেডিয়া
|
|
রৌপ্য
|
|
গাজিয়াবাদ
|
|
৫.
|
|
অথর্ব নিলেশ মহাজন
|
|
রৌপ্য
|
|
ইন্দৌর
অধ্যাপক সারিতা ভিজ , অধ্যাপক অজিত মোহন শ্রীবাস্তব এই দুজন দলকে নেতৃত্ব দিয়েছেন। দুজন বৈজ্ঞানিক পরামর্শদাতা ডঃ শ্রীহর্ষ তেন্ডুলকর  এবং শ্রী তেজশ শাহ  এই দুজন বৈজ্ঞানিক পরামর্শদাতা ছিলেন। ডঃ তেন্ডুলকর নিজেই ২০০২ এবং ২০০৩ আন্তর্জাতিক জ্যোতির্বিজ্ঞান অলিম্পিয়াডে স্বর্ণপদক জিতেছিলেন। । এ বছরের আইওএএ-তে ৩৭টি মূল বিভাগে এবং ৬টি গেস্ট টিম মিলিয়ে ২০৯ জন ছাত্রছাত্রী ছিলেন। ৬টি দেশের ২৪ জন ছাত্রছাত্রী অনলাইনের মাধ্যমে প্রতিযোগিতায় অংশ নেন। ইউক্রেনের কিয়েভ-এ এ বছরের প্রতিযোগিতা অনুষ্ঠিত হওয়ার কথা থাকলেও ইউক্রেনে যুদ্ধ বশত ২০২২এর মার্চে জর্জিয়ার কুটাইসি-তে স্থান পরিবর্তন করা হয়।
পদক তালিকায় ভারত সিঙ্গাপুরের সঙ্গে যৌথভাবে তৃতীয় স্থান দখল করে ইরানের সরকারি দল। ইরানের সরকারি দল  পেয়ে প্রথম স্থানে এবং গেস্ট টিম  পেয়ে তৃতীয় স্থানে রয়েছে। এবারের আইওএএ-তে মোট ২৮টি সোনা, ৩৮টি রুপো এবং ৫৫টি ব্রোঞ্জ পদক দেওয়া হয়েছে। সব থেকে চ্যালেঞ্জিং তাত্ত্বিক প্রশ্নে সব থেকে ভালো সমাধান সূত্র দেওয়ায় রাঘব গোয়েল বিশেষ পুরস্কার জিতেছেন।
PG/AB/NS
(Visitor Counter : 110
সংস্কৃতিমন্ত্রক
কেন্দ্রীয় মন্ত্রী শ্রী জি কিষান রেড্ডি নতুন দিল্লির আইজিএনসিএ- তে তিনদিনের উত্তর-পূর্বাঞ্চলীয় উৎসব 'ঈশান মন্থন' এর সূচনা করেছেন
নতুন দিল্লি, ২৫ মার্চ, ২০২২
কেন্দ্রীয় সংস্কৃতি, পর্যটন এবং উত্তর-পূর্বাঞ্চল উন্নয়ন মন্ত্রী শ্রী জি কিষান রেড্ডি নতুন দিল্লিতে তিনদিনের উত্তর-পূর্বাঞ্চলীয় উৎসব 'ঈশান মন্থন'- এর সূচনা করেছেন। ইন্দিরা গান্ধী ন্যাশনাল সেন্টার ফর দ্য আর্টস, আইজিএনসিএ- তে আয়োজিত এই উৎসবে অন্যদের মধ্যে উপস্থিত ছিলেন ওই কেন্দ্রের সদস্য সচিব ডক্টর সচিদানন্দ যোশী এবং জওহরলাল নেহরু বিশ্ববিদ্যালয়ের উপাচার্য অধ্যাপক শান্তিশ্রী ধূলিপুদি পন্ডিত।
২৫ থেকে ২৭ মার্চ পর্যন্ত আয়োজিত এই উৎসবে উত্তর-পূর্বাঞ্চলের সংস্কৃতি, শিল্পকলা, সঙ্গীত, লোকনৃত্য থেকে শুরু করে ঐতিহ্যবাহী হস্তশিল্পের সম্ভারকে তুলে ধরা হয়েছে। সকাল দশটা থেকে রাত দশটা পর্যন্ত উৎসব প্রাঙ্গণ খোলা থাকছে। দর্শকরা সেখান থেকে পণ্যসম্ভার যেমন কিনতে পারছেন তেমনি পূর্বাঞ্চলের সংস্কৃতিকে বিভিন্ন অনুষ্ঠানের মধ্যে দিয়ে পরিলক্ষিত করতে পারছেন।
উদ্বোধনী অনুষ্ঠানে কেন্দ্রীয় মন্ত্রী শ্রী জি কিষান রেড্ডি বলেন, 'ঈশান মন্থন' উৎসবটি উত্তর-পূর্ব ভারতের সমৃদ্ধ জাতিসত্তা এবং তাদের বর্ণময় সংকল্প পূরণে সাহায্য করবে। যা 'এক ভারত শ্রেষ্ঠ ভারত'- এর বার্তা বয়ে নিয়ে আসবে। উত্তর-পূর্ব ভারতে প্রায় চারশটি সম্প্রদায় রয়েছে, যারা দুশো টিরও বেশি ভাষায় কথা বলে থাকেন।
শ্রী রেড্ডি আরও বলেন যে, নরেন্দ্র মোদীর নেতৃত্বে কেন্দ্রীয় সরকার উত্তর-পূর্বাঞ্চলের উন্নয়ন ও কল্যাণের জন্য কাজ করে চলেছে। রেল, সড়ক, বিমান ও জলপথের মাধ্যমে সংযোগকে অগ্রাধিকার দেওয়া হয়েছে। এই অঞ্চলের উন্নয়নের জন্য বাজেটে বিগত সাড়ে সাত বছরে ১১০ শতাংশ বৃদ্ধি করা হয়েছে। যা এই অঞ্চলের উন্নয়নে ব্যাপক সহায়তা করছে।
CG/ SB
(Visitor Counter : 102
ভারত সরকারের প্রধান বৈজ্ঞানিক উপদেষ্টার কার্যালয়
ভারতের জন্য অক্সিজেন প্রকল্প
নয়াদিল্লী, ১৩ জুন, ২০২১
কোভিড-১৯এর দ্বিতীয় ঢেউয়ের জেরে দেশের বিভিন্ন জায়গায় চিকিৎসার অক্সিজেনের চাহিদা লক্ষ্য করা গেছে। বর্তমান এই চাহিদা মেটাতে এবং ভবিষ্যতে পর্যাপ্ত চিকিৎসার অক্সিজেন সরবরাহ সুনিশ্চিত করার লক্ষ্যে এর উৎপাদনের ওপর গুরুত্ব দেওয়া হয়েছে। ভারত সরকারের মুখ্য বিজ্ঞান উপদেষ্টা কার্যালয় ‘ভারতের জন্য অক্সিজেন প্রকল্প’ গ্রহণ করেছে। চিকিৎসার অক্সিজেনের চাহিদা বৃদ্ধির সঙ্গে সঙ্গে প্রয়োজয়নীতা পূরণের লক্ষ্যে এই উদ্যোগ নেওয়া হয়েছে।
এই প্রকল্পের আওতায় একটি জাতীয় কনসোর্টিয়াম গড়ে তোলা হয়েছে, যারা অক্সিজেন তৈরির জন্য কাঁচামাল যেমন জিওলাইট, ছোট অক্সিজেন প্ল্যান্ট সরবরাহের জন্য সরঞ্জাম, কনসেনট্রেটর, ভেন্টিলেটর ইত্যাদি সরবরাহ করবে। এই কনসোর্টিয়াম শুধুমাত্র স্বল্পমেয়াদী ভিত্তিতে সহায়তা প্রদানই করবে না, একইসঙ্গে দীর্ঘমেয়াদী অক্সিজেন উৎপাদনের পরিকল্পনাও গ্রহণ করবে। এমনকি অক্সিজেন প্ল্যান্ট কনসোর্টিয়াম এবং ভেন্টিলেটরের মতো গুরুত্বপূর্ণ সরঞ্জামগুলির মূল্যায়ণের ক্ষেত্রে একটি বিশেষজ্ঞ কমিটিও গঠন করা হবে। এই কনসোর্টিয়ামে অক্সিজেন উৎপাদন এবং সরবরাহ সংস্থা হিসেবে ভারত ইলেক্ট্রনিক লিমিটেড, টাটা কনসালটিং ইঞ্জিনিয়ার্স, বেঙ্গালুরুর সি-ক্যাপ, দিল্লীর, বম্বে, কানপুর, হায়দ্রাবাদের আইআইটি, ভোপালের আইআইএসইআর সহ ৪০টিরও বেশি অতিক্ষুদ্র, ক্ষুদ্র ও মাঝারি শিল্পোদ্যোগ সংস্থা যুক্ত রয়েছে। এই প্রকল্প সম্পর্কে বিস্তারিত জানার জন্য নিচের লিঙ্কে ক্লিক করুন-
https://www.psa.gov.in/innovation-science-bharat।
CG/SS /NS
(Visitor Counter : 202
প্রধানমন্ত্রীরদপ্তর
প্রধানমন্ত্রী পাকিয়ং বিমানবন্দর উদ্বোধন করলেন, যার ফলে সিকিমে বিমান যোগাযোগ শুরু হল
নয়াদিল্লি, ২৪ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আজ সিকিমের পাকিয়ং বিমানবন্দরের উদ্বোধন করলেন। হিমালয়ের এই রাজ্যটিতে এটিই হল সিকিমের প্রথম বিমানবন্দর এবং দেশের মধ্যে শততম বিমানবন্দর।
এই উপলক্ষ্যে এক বিরাট জনসভায় প্রধানমন্ত্রী আজকের এই দিনটিকে সিকিমের তথা সারা দেশের জন্য একটি ঐতিহাসিক দিন বলে উল্লেখ করেন। তিনি বলেন, পাকিয়ং বিমানবন্দর উদ্বোধনের সঙ্গে সঙ্গে দেশ বিমানবন্দরের ক্ষেত্রে সেঞ্চুরিতে পৌঁছেছে। প্রধানমন্ত্রী সিকিমের নবীন ক্রিকেট খেলোয়াড় নীলেশ লামিচানে-র নাম উল্লেখ করেন, সম্প্রতি যিনি ঐ রাজ্য থেকে প্রথম ক্রিকেট খেলোয়াড় হিসেবে বিজয় হাজারে ট্রফিতে শতরান করেছেন।
প্রধানমন্ত্রী বলেন, পাকিয়ং বিমানবন্দর সিকিমের যোগাযোগ ব্যবস্হাকে অনেকটাই সহজ করবে। তিনি বলেন, সাধারণ মানুষের সুবিধার্থে বিমানবন্দরটি উড়ান প্রকল্পের আওতায় রয়েছে।
প্রধানমন্ত্রী বলেন, সমগ্র উত্তরপূর্বাঞ্চলে দ্রুত গতিতে পরিকাঠামোগত ও মানসিক যোগাযোগ বৃদ্ধির ওপর গুরুত্ব আরোপ করা হচ্ছে। প্রধানমন্ত্রী বলেন, ুত্র-পূর্বাঞ্চলের বিকাশের কাজ খতিয়ে দেখতে, একাধিকবার তিনি ব্যক্তিগতভাবে ঐ অঞ্চলের রাজ্যগুলি সফর করেছেন। এছাড়া, কেন্দ্রীয় মন্ত্রীরাও নিয়মিতভাবে উত্তরপূর্বাঞ্চলে সফর করেন। এর প্রতিভফলন বাস্তবে দেখা যাচ্ছে বলে প্রধানমন্ত্রী উল্লেখ করেন। বিমান ও রেল যোগাযোগ ব্যবস্হার সম্প্রসারণ, উন্নত রাস্তা, বড় বড় উড়ালপুল ইত্যাদির উল্লেখ করেন প্রধানমন্ত্রী।
প্রধানমন্ত্রী বলেন, বর্তমানে দেশের ১০০টি বিমানবন্দরের মধ্যে ৩৫টি বিগত চার বছরে চালু হয়েছে।
প্রধানমন্ত্রী সিকিমের জৈব চাষের ক্ষেত্রে উন্নতির উল্লেখ করেন। তিনি আরও জানান যে, কেন্দ্রীয় সরকার “উত্তরপূর্বাঞ্চলের জন্য জৈব মূল্য বিকাশ অভিযান” চালু করেছে।
CG/SC/NS/…
(Visitor Counter : 97
নারীওশিশুবিকাশমন্ত্রক
দত্তক প্রক্রিয়া সরলীকরণের জন্য জনমত চাইল সিএআরএ
নয়াদিল্লি, ০৫ মার্চ, ২০২০
দত্তক প্রক্রিয়া সরলীকরণের লক্ষ্যে সবপক্ষের মতামত ও পরামর্শ চাইল সেন্ট্রাল অ্যাডপশন রিসোর্স অথরিটি । দত্তক নিতে ইচ্ছুক দম্পতি, বিশেষীকৃত দত্তক সংস্থা, শিশু কল্যাণ কমিটি, স্টেট অ্যাডপশন রিসোর্স সংস্থাগুলি এবং সাধারণ মানুষের কাছ থেকে এই পরামর্শ চাওয়া হয়েছে। ২০২০’র ৩ এপ্রিলের মধ্যে মতামত বা সুপারিশ জানানো যাবে caradesk.wcd[at]nic[dot]in-এ।
নতুন দিল্লিতে গত ১৪ই জানুয়ারি জাতীয় স্তরে একটি আলোচনার আয়োজন করে সিএআরএ, যাতে দত্তক প্রক্রিয়ার উন্নতি হয় ও বিষয়টি সহজ হয়। সংশ্লিষ্ট সকল পক্ষের কাছ থেকে অনেকগুলি মতামত পাওয়া যায়।
দত্তক সংক্রান্ত বিধি বিজ্ঞপ্তি দিয়ে জানানো হয় ২০১৭’র জানুয়ারি মাসে। এরপর সময়ে সময়ে বিষয়টি পর্যালোচনা করা হয়েছে। সিএআরএ হ’ল ভারত সরকারের একটি বিধিবদ্ধ সংস্থা, যারা দেশের মধ্যে দত্তক নিতে সাহায্য করে থাকে এবং আন্তঃদেশীয় দত্তকের ক্ষেত্রে হেগ কনভেনশন অনুযায়ী, আন্তঃদেশীয় দত্তক ব্যবস্থা নিয়ন্ত্রণ করে থাকে। জুভেনাইল জাস্টিস  আইনের ৬৮ ধারানুযায়ী, দত্তক সংক্রান্ত বিষয়ে সময়ে সময়ে বিধি নির্দিষ্ট করারও ক্ষমতা দেওয়া হয়েছে।
SDG/AP/SB
(Visitor Counter : 61
তথ্যওসম্প্রচারমন্ত্রক
দেশ জুড়ে নিউজ অন এআইআর লাইভ স্ট্রিমিং-এর ক্রমতালিকা
নিউজ অন এআইআর প্রাপ্ত বয়স্কদের কাছে জনপ্রিয় হয়েছে
নয়াদিল্লী, ১০ সেপ্টেম্বর, ২০২১
নিউজ অন এআইআর অ্যাপের মাধ্যমে আকাশবাণীর অনুষ্ঠান পুনে, বেঙ্গালুরু, হায়দ্রাবাদ, মুম্বাই এবং কোচিতে কর্মরত ব্যক্তিদের মধ্যে অত্যন্ত জনপ্রিয়। সংশ্লিষ্ট জনগোষ্ঠীর ৭৫ শতাংশ মানুষ আকাশবাণীর লাইভ স্ট্রিমিং-এ অনুষ্ঠান শুনে থাকেন। এদের বয়স ২৫-৬৪র মধ্যে। বড় বড় শহরগুলির জন বিন্যাসের নিরিখে নিউজ অন এআইআর-এর ক্রমতালিকা তৈরির ক্ষেত্রে এটি নতুন সংযোজন।
ক্রমতালিকা অনুযায়ী আকাশবাণীর নিউজ অন এআইআর-এর অনুষ্ঠান চেন্নাই এবং আমেদাবাদ শহরে আরও বেশি জনপ্রিয় হয়েছে। এই দুটি শহর ক্রমতালিকায় উপরে উঠে এসেছে। অন্যদিকে জাতীয় রাজধানী দিল্লী এবং জয়পুরের তালিকায় অবনমন হয়েছে। রেনবো কান্নারা কামনদিলু দু ধাপ উঠে এসেছে। অন্যদিকে অস্মিতা মুম্বাই এবং এফএম গোল্ড দিল্লী ক্রমতালিকায় নিচে চলে গেছে।
আকাশবাণীর নিউজ অন এআইআর অ্যাপে ২৪০টির বেশি বিভাগের অনুষ্ঠান শোনা যায়। এই অ্যাপের মাধ্যমে শুধু ভারতেই নয় পৃথিবীর ৮৫টি দেশে ৮ হাজারের বেশি শহরে অনুষ্ঠানগুলি শোনা যায়। নতুন যে ক্রমতালিকা তৈরি করা হয়েছে সেটি আগস্ট মাসের ১৬-৩১ তারিখ পর্যন্ত প্রাপ্ত তথ্যের ওপর ভিত্তি করে বানানো হয়েছে। এই তালিকাটি দেখার জন্য নিচের লিঙ্কে ক্লিক করুনঃ-
https://pib.gov.in/PressReleasePage.aspx?PRID=1753847
CG/CB /NS
(Visitor Counter : 117
প্রধানমন্ত্রীরদপ্তর
মার্কিন যুক্তরাষ্ট্র সফরের পূর্বে প্রধানমন্ত্রীর বিবৃতি
নয়াদিল্লি, ২২ সেপ্টেম্বর, ২০২১
মার্কিন যুক্তরাষ্ট্রের রাষ্ট্রপতি জো বাইডনের আমন্ত্রণে আমি ২২-২৫ সেপ্টেম্বর সেদেশ সফর করবো।
সফরকালে রাষ্ট্রপতি বাইডনের সঙ্গে আমি ভারত-মার্কিন সুসংহত বিশ্ব কৌশলগত অংশীদারিত্ব পর্যালোচনা করবো। সেই সঙ্গে, পারস্পরিক স্বার্থ সংশ্লিষ্ট বিভিন্ন আঞ্চলিক ও আন্তর্জাতিক বিষয় নিয়ে মতবিনিময় করবো। আমাদের দু’দেশের মধ্যে বিশেষ করে, বিজ্ঞান ও প্রযুক্তি ক্ষেত্রে সহযোগিতার সম্পর্কে আরও নিবিড় করার বিভিন্ন দিক খুঁজে বের করতে উপ-রাষ্ট্রপতি কমলা হ্যারিসের সঙ্গে বৈঠকের ব্যাপারে আমি অত্যন্ত আশাবাদী।
রাষ্ট্রপতি বাইডন, অস্ট্রেলিয়ার প্রধানমন্ত্রী স্কট মরিসন এবং জাপানের প্রধানমন্ত্রী যোশিহিদে সুগা’র সঙ্গে আমি কোয়াড বা চতুর্দেশীয় অক্ষের শীর্ষ বৈঠকে প্রথমবার মুখোমুখি অংশ নেবো। এই বৈঠক, গত মার্চে কোয়াডের ভার্চ্যুয়াল বৈঠকে গৃহীত বিষয়গুলির অগ্রগতি নিয়ে আলোচনার পাশাপাশি, ভারত-প্রশান্ত মহাসাগরীয় অঞ্চলে আমাদের অভিন্ন দৃষ্টিভঙ্গীর ওপর ভিত্তি করে ভবিষ্যৎ বোঝাপড়ার বিষয়গুলি চিহ্নিত করতে সুযোগ করে দেবে।
আমি অস্ট্রেলিয়ার প্রধানমন্ত্রী মরিসন এবং জাপানের প্রধানমন্ত্রী সুগা’র সঙ্গেও দ্বিপাক্ষিক সম্পর্কের বিষয়গুলিকে আরও জোরদার করতে পৃথক পৃথকভাবে বৈঠকে বসবো। এই বৈঠকগুলিতে বিভিন্ন আঞ্চলিক ও আন্তর্জাতিক বিষয় নিয়ে আমাদের মতবিনিময় হবে।
রাষ্ট্রসংঘের সাধারণ সভায় ভাষণ দিয়ে আমার মার্কিন যুক্তরাষ্ট্র সফর শেষ হবে। সাধারণ সভায় ভাষণে আমি কোভিড-১৯ মহামারী, সন্ত্রাসবাদ দমন, জলবায়ু পরিবর্তনের মোকাবিলা ও অন্যান্য গুরুত্বপূর্ণ বিষয় সহ বর্তমান আন্তর্জাতিক চ্যালেঞ্জগুলির প্রসঙ্গ উল্লেখ করবো।
আমার এই সফর মার্কিন যুক্তরাষ্ট্রের সঙ্গে আমাদের সুসংহত আন্তর্জাতিক কৌশলগত অংশীদারিত্বকে আরও শক্তিশালী করার সুযোগ করে দেবে। সেই সঙ্গে, আমাদের কৌশলগত অংশীদার জাপান ও অস্ট্রেলিয়ার সঙ্গেও সম্পর্ককে আরও নিবিড় করতে সাহায্য করবে, যাতে গুরুত্বপূর্ণ আন্তর্জাতিক বিষয়গুলি নিয়ে আমাদের সহযোগিতাকে আরও এগিয়ে নিয়ে যাওয়া যায়।
CG/BD/SB
(
শিল্পওবাণিজ্যমন্ত্রক
সুরেশ প্রভুর সঙ্গে স্টার্ট আপ ইন্ডিয়া বিষয়ে সরাসরি সোশ্যাল মিডিয়ায় আলোচনা
নয়াদিল্লি, ১৭ মে, ২০১৮
কেন্দ্রীয় শিল্প-বাণিজ্য এবং অসামরিক উড়ান দপ্তরের মন্ত্রী শ্রী সুরেশ প্রভু সোশ্যাল মিডিয়ায় এক সরাসরি আলাপচারিতায় ‘স্টার্ট আপ ইন্ডিয়া’বিষয়ে উচ্চাকাঙ্ক্ষী শিল্পোদ্যোগীদের বিভিন্ন প্রশ্নের উত্তর দিয়েছেন। ১৬ই মে বুধবার, বিকেল ৪-৩০ মিনিট থেকে ৫টা পর্যন্ত আয়োজিত এই অনুষ্ঠানে শ্রী প্রভু কোন কোন ক্ষেত্রে সরকার উদ্যোগপতিদের সাহায্য করতে পারে, সে বিষয়ে বিস্তারিত জানিয়েছেন। এই অনুষ্ঠানে অংশগ্রহণকারীরা #AskPrabhu ব্যবহার করে তাঁদের বিভিন্ন বিষয়ে প্রশ্ন তুলে ধরেন।
মন্ত্রী, উদ্যোগপতিদের জন্য সরকারের পক্ষ থেকে কি ধরণের সুযোগ-সুবিধা দেওয়া হচ্ছে সে বিষয়ে প্রশ্নের উত্তর দেন এবং সরকার তাঁদের সহায়তার জন্য কি ব্যবস্থা করেছে তাও জানান। তিনি, এই আলোচনায় দেশের উদ্যোগী মানসিকতাকে ছড়িয়ে দেওয়ার ওপর জোর দেন। তিনি উদ্যোগপতিদের কাছে ‘স্টার্ট আপ ইন্ডিয়া’ বিষয়ে বিভিন্ন তথ্য ও পরামর্শের জন্য ‘স্টার্ট আপ ইন্ডিয়া’ হাবের ওয়েবসাইট ব্যবহারের কথা বলেন। শ্রী প্রভু স্টার্ট আপ-এর জন্য করের ছাড়, এই ধরণের শিল্পোদ্যোগে মহিলাদের অংশগ্রহণ, এ সংক্রান্ত নিয়মকানুন এবং ব্যবসার প্রতি আমাদের সমাজের সাধারণ মানসিকতার কথাও তুলে ধরেন।
যে সব অংশগ্রহণকারীর প্রশ্নের তিনি জবাব দিয়েছেন, তাঁদের প্রত্যেকের কাছে তাঁর স্বাক্ষরিত একটি করে শংসাপত্র পাঠানো হয়েছে।
CG/PB/DM/…
(Visitor Counter : 49
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৪৫.৩৭ কোটিরও বেশি টিকার ডোজ সরবরাহ করা হয়েছে
রাজ্য/কেন্দ্রশাসিত অঞ্চলগুলির পাশাপাশি বেসরকারি হাসপাতালগুলির কাছে টিকাকরণের জন্য ৩ কোটি ২৯ লক্ষেরও বেশি টিকার ডোজ হাতে রয়েছে
নয়াদিল্লি, ২৫ জুলাই, ২০২১
কোভিড-১৯ টিকাকরণের সুযোগ-সুবিধা আরও সম্প্রসারণে এবং টিকাকরণের গতি ত্বরান্বিত করতে কেন্দ্রীয় সরকার অঙ্গীকারবদ্ধ। উল্লেখ করা যেতে পারে, গত ২১ জুন থেকে সর্বজনীন কোভিড-১৯ টিকাকরণের নতুন পর্যায়ের সূচনা হয়েছে। টিকার যোগানের ভিত্তিতে টিকাকরণের পরিধিও বেড়েছে। সেই সঙ্গে, রাজ্য/কেন্দ্রশাসিত অঞ্চলগুলিতে টিকার যোগান অব্যাহত রয়েছে, যাতে তারা টিকাকরণের আগাম পরিকল্পনা প্রস্তুত করতে পারে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে কোভিড টিকা সরবরাহ করে রাজ্য/কেন্দ্রশাসিত অঞ্চলগুলিকে সাহায্য করে আসছে। সর্বজনীন কোভিড-১৯ টিকাকরণ অভিযানের নতুন পর্যায়ে কেন্দ্রীয় সরকার দেশে টিকা উৎপাদন সংস্থাগুলির কাছ থেকে ৭৫ শতাংশ টিকা সংগ্রহ করে তা রাজ্যগুলিকে নিখরচায় সরবরাহ করছে।
এখনও পর্যন্ত রাজ্য/কেন্দ্রশাসিত অঞ্চলগুলিকে ৪৫ কোটি ৩৭ লক্ষ ৭০ হাজার ৫৮০টি টিকার ডোজ সরবরাহ করেছে। এছাড়াও, আরও ১১ লক্ষ ৭৯ হাজার ১০টি টিকার ডোজ সরবরাহ করা হবে।
আজ সকাল ৮টা পর্যন্ত পাওয়া তথ্যানুযায়ী, অপচয় হওয়া টিকা সহ মোট ৪২ কোটি ৮ লক্ষ ৩২ হাজার ২১টি টিকার ডোজ খরচ করা হয়েছে।
রাজ্য/কেন্দ্রশাসিত অঞ্চলগুলির পাশাপাশি, বেসরকার হাসপাতালগুলির কাছেও ৩ কোটি ২৯ লক্ষ ৩৮ হাজার ৫৫৯টি টিকার ডোজ হাতে রয়েছে।
CG/BD/SB
(Visitor Counter : 122